Source: https://www.riigiteataja.ee/akt/13217536
Timestamp: 2017-11-19 01:25:50+00:00
Document Index: 1542725

Matched Legal Cases: ['§ 5', '§ 9', '§ 2', '§ 2', '§ 2', '§ 5', '§ 55']

Raudteeinfrastruktuuri avalikuks kasutamiseks määramise kord – Riigi Teataja
Raudteeinfrastruktuuri avalikuks kasutamiseks määramise kord
Raudteeinfrastruktuuri avalikuks kasutamiseks määramise kord - sisukord
§ 5 Raudteeinfrastruktuuri avalikuks kasutamiseks määramine
Vastu võetud 18.03.2004 nr 72
RT I 2004, 15, 110
Määrus kehtestatakse « Raudteeseaduse » § 9 lõike 1 alusel.
(1) Määrust kohaldatakse raudtee-ettevõtjale, kes taotleb enda majandamisel oleva raudteeinfrastruktuuri määramist avalikuks kasutamiseks.
(2) Raudteeinfrastruktuuri määrab avalikuks kasutamiseks majandus- ja kommunikatsiooniminister.
(3) Avalikuks kasutamiseks määratud raudteeinfrastruktuuri (avalikku raudteed) majandav raudtee-ettevõtja peab tagama juurdepääsu enda majandamisel olevale raudteeinfrastruktuurile põhi- ja lisateenuste ning tasu, aja ja muude kasutustingimuste osas diskrimineerimata kõigile raudtee-ettevõtjatele raudteeveoteenuse osutamiseks «Raudteeseaduses» sätestatud alustel ja korras.
2) raudteeinfrastruktuuri majandamise ohutustunnistuse number, ohutustunnistuse väljaandmise ja kehtivuse pikendamise kuupäev;
3) andmed raudteeinfrastruktuuri kohta, mille avalikuks kasutamiseks määramist raudtee-ettevõtja taotleb – raudtee asukoht, tähised, piirid ja pikkus, raudteeliiklusregistri kood, raudteeinfrastruktuuri tehnoseisundi lühiiseloomustus taotluse esitamise ajal ning kinnitus raudteeinfrastruktuuri vastavuse kohta kehtestatud nõuetele;
4) raudteeinfrastruktuuri kasutamise mahu ja käibe andmed taotluse esitamisele eelneva kolme aasta kohta ning prognoos järgnevaks kolmeks aastaks.
(2) Raudtee-ettevõtja peab taotlusele lisama lõike 1 punktis 3 nimetatud raudteeinfrastruktuuri kohta raudteeinfrastruktuuri ja raudteeliikluse korralduse kehtestatud nõuetele vastavuse kontrollimise aruande (edaspidi kontrollimise aruanne) mitte varasema kui taotluse esitamise kalendriaastale eelnenud aasta seisuga.
(3) Juhul kui raudtee-ettevõtjal puudub majandus- ja kommunikatsiooniministri heakskiidetud raudteeinfrastruktuuri-ettevõtja tegevuseeskiri (edaspidi tegevuseeskiri), peab raudtee-ettevõtja koos taotlusega esitama majandus- ja kommunikatsiooniministrile heakskiitmiseks tegevuseeskirja.
Taotlus vaadatakse läbi kuuekümne päeva jooksul, arvates taotluse esitamisest.
(1) Kui raudtee-ettevõtja jätab koos taotlusega esitamata § 2 lõikes 1 nõutud andmed, § 2 lõikes 2 ettenähtud kontrollimise aruande või § 2 lõikes 3 sätestatud juhul tegevuseeskirja või taotluses, kontrollimise aruandes või tegevuseeskirjas esineb muid puudusi, määrab majandus- ja kommunikatsiooniminister raudtee-ettevõtjale esimesel võimalusel tähtaja puuduste kõrvaldamiseks.
§ 5. Raudteeinfrastruktuuri avalikuks kasutamiseks määramine
(1) Majandus- ja Kommunikatsiooniministeeriumil on õigus taotlust menetledes küsida taotlusega esitatud andmete kohta raudtee-ettevõtjalt selgitusi ja Tehnilise Järelevalve Ametilt arvamust.
[RT I 2009, 45, 302 - jõust. 12.09.2009]
(2) Kui raudtee-ettevõtja taotlusega esitatud andmed, kontrollimise aruanne ja tegevuseeskiri vastavad kehtestatud nõuetele, määrab majandus- ja kommunikatsiooniminister raudtee-ettevõtja majandamisel oleva raudteeinfrastruktuuri oma käskkirjaga avalikuks kasutamiseks.
(3) Raudteeinfrastruktuuri avalikuks kasutamiseks määramist käsitleva teadaande esitab Majandus- ja Kommunikatsiooniministeerium avaldamiseks Ametlikes Teadaannetes.
(4) Lõikes 2 sätestatud käskkiri hakkab kehtima selle kohta Ametlikes Teadaannetes teadaande avaldamisest arvates või juhul, kui raudtee-ettevõtja tegevuseeskiri jõustub nimetatud teadaande avaldamisest hiljem, siis tegevuseeskirja jõustumisest arvates, arvestades «Raudteeseaduse» § 55 lõikes 5 tegevuseeskirja jõustumise kohta kehtestatud sätteid.